पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम ने जनवरी से मार्च तक तीन महीने का जल कर जमा करने के लिए बिल जारी कर दिए हैं। सहायक राजस्व निरीक्षकों द्वारा घरों तक पहुंचकर बिल बांटे जा रहे हैं। 1 करोड़ 48 लाख 64 हजार 1 सौ रुपए के बिल जारी करने से निगम को आर्थिक रूप से थोड़ी राहत मिलने की उम्मीद है।
कर्मचारी बिल बांटकर संबंधित लोगों से ऑन लाइन कर जमा करने की बात भी कह रहे हैं। बकाया टैक्स वसूली नहीं होने के कारण लगातार निगम की आर्थिक स्थिति बिगड़ रही है। निगम द्वारा बिजली बिल की राशि जमा नहीं करने पर सरकार ने चुंगी से राशि की कटौती की है। हर महीने निगम को करीब 2 करोड़ 20 लाख रुपए वेतन के लिए चुंगी क्षतिपूर्ति के रूप में राशि मिलती है।
इसी से कर्मचारियों को वेतन बांटा जाता है। निगम को पिछले वित्तीय वर्ष का बकाया 10 करोड़ 48 लाख 29 हजार 295 रुपए के साथ ही 43 लाख 11 हजार 880 रुपए अधिभार सहित कुल 11 करोड़ 94 लाख 94 हजार 928 रुपए बकाया जलकर शहरवासियों से वसूलना है।
संपत्ति कर 12 करोड़ 91 लाख 96 हजार 242 रुपए वसूलना है। कोरोना कर्फ्यू के कारण बकाया वसूली लगभग शून्य हो गई। निगम कर्मी घर-घर पहुंचकर जल कर के बिल बांट रहे ताकि समय पर जलकर जमा होने से निगम की आर्थिक स्थिति में थोड़ा सुधार हो सकें।
जलकर के बिल बांट दिए हैं। कोई भी करदाता ऑन लाइन ईनगर पालिका के माध्यम से बकाया टैक्स जमा कर सकता है।
-दिनेश मिश्रा, उपायुक्त
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn